tartuNLP/wikipedia-smugri-20251201 huggingface dataset:
Naja mossambica

Naja mossambica on mürknastiklaste sugukonna maoliik.
Kirjeldus.
Nende madude soomuste värvus on hall, oliiviroheline või pruunikas oranž. Kõhualune on lõheroosat kuni lillakas-kollast värvi, mis vaheldub mustade triipudega. 
Täiskasvanute keskmine kehapikkus on 90–105 cm, pikim isend oli 154 cm pikkune isane.(Durban, KwaZulu-Natali provints Lõuna-Aafrika Vabariik).
Käitumine.
Need maod on väga närvilised ja ärksad. Kui nendeni jõuda, siis võib madu tõsta õhku kuni 2/3 oma kehapikkusest, ajada laiali oma lehvikutaolise kaelanaha 'kapuutsi' ja 'sülitada' valmilt enesekaitseks sülge. Sülje lennukaugus on 2–3 meetrit.
Aga nad võivad ka hammustada ja kui vaja surnut teeselda. 
Järglased.
Emased suguküpsed maod võivad eduka paaritumise ja munade kandluse korral muneda 10–22 muna, millest kooruvad maopojad on 230-250 mm pikkused.
Levila.
Neid võib kohata roomamas Lüuna-Aafrika Vabariigis, Namiibias, Angolas, Svaasimaal, Mosambiigis, Zimbabwes, Botswanas,Sambias, Malawis, Kongo Demokraatlikus Vabariigis, Tansaanias ja Somaalias.
Dieri keel

Dieri keel on pama-njunga keelte hulka kuuluv väljasurnud keel.
Seda kõnelesid Lõuna-Austraalia põhjaosas dierid.
Foneetika.
Hääldus.
Dieri keeles eristatakse kolme täishäälikut ja 23 kaashäälikut, mida märgitakse järgmiste tähtede ja täheühenditega.
Silmaallikas

Silmaallikas (harvem ka "silmaveeallikas", "silmaläte") on allikas, millel arvatakse olevat haigusi (eeskätt silmahaigusi) raviv mõju.
Silmaveeallikas (täpsustus)

Silmaveeallikas (sagedamini kasutatud terminit silmaallikas) on allikas, millel arvatakse olevat haigusi (eeskätt silmahaigusi) raviv mõju. Silmaveeallikaks (Silmaveeallikateks) on nimetatud ka mitut Eesti allikat:
Mailaul

Mailaul on alates 2003. aastast Tartus maikuus toimuv iga-aastane autorilaulufestival.
Eva Kams

 
Eva Kams (sündinud 28. märtsil 1972) on ettevõtja, koorijuht ja poliitik.
Haridus.
1991. aastal lõpetas Kams Heino Elleri nimelise Tartu muusikakooli, ta on ennast täiendanud Eesti Muusika- ja Teatriakadeemias. Aastatel 2001–2006 õppis ta Eesti Maaülikoolis kinnisvara planeerimist ja hindamist ning lõpetas "cum laude". Kamsil on magistrikraad.
Töö ja ühiskondlik tegevus.
Kams on Elva vallavolikogu liige. Aastatel 2005–2009 oli ta Elva linnavolikogu liige ja 2015–2017 Elva linnapea. 
2002. aastal alustas Eva Kams ettevõtlust kinnisvaravaldkonnas ja asutas EST Kinnisvara OÜ. Lisaks on Kams olnud mitme ettevõtte juht ja osanik. 
Ta on töötanud 11 aastat muusikaõpetajana Rõngu keskkoolis. Kams on juhtinud mitut laulukoori. 2012. aastal asutas ta Tartu Hansa segakoori, kus on praegugi dirigent.
Kams on naiskodukaitse ja Tartu Hansa Rotary klubi liige. 2005. aasta augustist 2015. aasta maikuuni oli ta Eesti Reformierakonna liige.
Liukivi

Liukivi on endisajal pühaks peetud kivi (päritolult rändrahn), millelt usuti saavat – näiteks sellelt liugu lastes – väge, jõudu, viljakust. Enamasti on need kivid sellise kujuga, et neilt sai liugu lasta.
Eestis on vähemalt 60 liukivi.
Liukivi (täpsustus)

Liukivi on endisajal pühaks peetud kivi (päritolult rändrahn), millelt arvati saadavat (nt sellelt liugu lastes) väge, jõudu, viljakust. 
Liukiviks on nimetatud ka mitut Eesti rändrahnu:
Risti kabel

Risti kabel (rahvasuus on seda nimetatud Risti kirikuks) oli keskaegne kabel Viljandi maakonnas Viljandi vallas Vanamõisa külas Risti Kabelimäel. Kabelist on säilinud umbes meetrikõrgused konserveeritud müürid, mis on arvele võetud kultuurimälestisena. 
Risti kabelit on esimest korda mainitud 1481. aastal. Vanim kirjutis kabeli kohta pärineb aastast 1774 August Wilhelm Hupelilt. Kabel hävis Liivimaa sõjas ja see lammutati 1777. aastal. 
18. sajandini oli see talupoegadele oluline kultuskoht, kuid nagu osutavad mündileiud, jätkus ohverdamine kabeliasemel veel 19. sajandi alguseni. Sinna koguneti kord aastas kabeli nimega seotud kirikupühal – kevadisel ristipäeval, mil õnnistuseks, tänuks ja palvete täitumiseks tehti annetusi.
Hiiekoht

Hiiekoht (ka "hiie koht") on hiie üks sünonüüme. Hiiekohaks (Hiie kohaks) on nimetatud ka mitut Eesti pühapaika:
Ruleerimine

Ruleerimine on lennuki omal jõul liikumine maapinnal, näiteks terminalist stardirajale või vastupidi (lennuki hoovõtmist startimisel ja pidurdamist pärast maandumist ei loeta ruleerimiseks). Lennukid ruleerivad tavaliselt lennuvälja vastavalt märgistatud ruleerimisradadel. 
Liikumine.
Lennukid ruleerivad tavaliselt oma mootorite tõmbe/tõukejõu abil. Mõne lennukitüübiga, näiteks C-17 Globemaster III, on võimalik ka tagurdada, enamik lennukeid vajab tagurpidi liikumiseks siiski puksiiri abi. 
Turvalisus.
Ruleerimisel liiguvad lennukid reeglina aeglaselt, sest nii on võimalik vajadusel kiiresti peatuda. Ka rajalt välja sõitmisel on võimalike rehvikahjustuse oht sel juhul väiksem. Ruleerimiskiirused on tavaliselt 9 kuni 37 km/h (5 - 20 sõlme) . 
Mootori suure tõmbe/tõukejõu kasutamine on terminali lähedal keelatud, et vältida tugeva gaasijoa tekitatud kahjustusi.
Tammemägi

Tammemägi on mitme Eestiga seotud geograafilise ja muu objekti nimi:
Sarah Angliss

Sarah Angliss (sündinud 1966) on Briti muusik ja musikoloog, kes kasutab oma loomingus mitmesuguseid eksootilisi instrumente.
Tarbe-kruvipuu

Tarbe-kruvipuu ehk tarbepandan ("Pandanus utilis") on kruvipuuliste sugukonna taimeliik. 
Tarbe-kruvipuu on palmi meenutav igihaljas puu, mis võib kasvada 20 meetri kõrguseks. 
Arvatakse, et tarbe-kruvipuu kasvuala ja kimberliidi leiukohad Aafrikas võivad viidata teemandileiukoha lähedusele.
Tarbe-kruvipuu päritolumaa pole selge. Pikka aega arvati, et taim on pärit Madagaskarilt, kuid hiljuti on pakutud sünnipaigaks Maskareenide saarestikku.
Andres Roots

Andres Roots (sündinud 1976 Tallinnas) on eesti kitarrist, rahvusvaheliselt tuntud Eesti bluusimängija. Roots on mänginud ansamblites Bullfrog Brown, Andres Roots Roundabout, Sawmill Roots Orchestra ning teinud koostööd paljude välisartistidega nagu Eric "Red Mouth" Gebhardt, Jantso Jokelin, Ismo Haavisto, Dave Arcari, Steve Lury, Black River Bluesman jpt. Aastast 2018 annab ta peamiselt soolokontserte.
UTTV

UTTV ehk Tartu Ülikooli Televisioon on Tartu Ülikooli televisiooniprojekt, mille raames filmitakse ja avaldatakse internetis videoid ülikooli loengutest, konverentsidest ja muudest akadeemilist huvi pakkuvatest ettevõtmistest ning kontsertidest ja muudest kultuuriüritustest.
Mõneku raudteepeatus

Mõneku raudteepeatus oli raudteepeatus Tartu–Valga liinil Õru vallas Õrustes umbes 3,5 km kaugusel Õrust. Tänapäeval jääb peatuse asukoht Valga valda.
Peatus asus Keeni ja Sangaste raudteejaama vahel.
Mõnekul peatusid kõik aeglased Tartu–Valga reisirongid. Avamisajal jäi peatus Laatre valda. Raudteepeatus suleti 2008. aastal.
Peatuskoht oli varustatud 30 m pikkuse ja 20 cm kõrguse ooteplatvormiga ning ooteruumiga, mis lammutati raudteelõigu remonditööde käigus (2008–2009).
Annemägi

Annemägi on Viljandi maakonnas Karksi kihelkonna ja Mulgi valla Lilli külas asuv kõrgendik, mida on kasutatud kalmistu ja ohverdamiskohana.
Annemägi on arvele võetud kultuurimälestisena.
Afrotyphlops angolensis

Afrotyphlops angolensis on pimemadulaste sugukonna maoliik.
Levila.
Neid võib kohata Angolas, Sambias, Kongo Demokraatlikus Vabariigis, Gabonis, Kamerunis, Kesk-Aafrika Vabariigis, Ugandas, Keenias ja Tansaanias.
Afrotyphlops mucruso

Afrotyphlops mucruso on pimemadulaste sugukonna maoliik.
Levila.
Neid võib kohata Ugandas, Tansaanias, Sambias, Kongo Demokraatlikus Vabariigis, Zimbabwes ja Mosambiigis.
Vana-Vigala mõisa park

Vana-Vigala mõisa park on park Vana-Vigala mõisa härrastemaja taga.
Seda hakati rajama 18. sajandi lõpul.
Pindala on 17,2 hektarit.
Vabaplaneeringuga mõisapark on dendroloogiliselt rikas – üle 100 puu- ja põõsaliigi. Silmapaistvaimad on hiiglaslikud lehised. Parki ilmestab tiikide süsteem. 
Mõisapargi põhjapoolsemat külge piirab Näljamüür.
Pargis asub ka 1987. aastal rajatud lauluväljak koos lavaga. 
20. ja 21. sajandi vahetusel rajati parki loodusõpperada.
Afrotyphlops schmidti

Afrotyphlops schmidti on pimemadulaste sugukonna maoliik.
Alamliigid.
Maoliigil "Afrotyphlops schmidti" klassifitseeritakse roomajate andmebaasis järgmised alamliigid :
Levila.
Neid võib kohata Sambias, Tansaanias ja Kongo Demokraatlikus Vabariigis.
Missing You (Chris de Burghi laul)

"Missing You" on Chris de Burghi kirjutatud ja esitatud laul, mis anti välja singlina.
Amblyodipsas katangensis

Amblyodipsas katangensis on "Lamprophiidae" sugukonna maoliik.
Alamliigid.
Maoliigil "Amblyodipsas katangensis" liigitatakse roomajate andmebaasis järgmised alamliigid: 
Levila.
Neid võib kohata roomamas Kongo Demokraatlikus Vabariigis, Sambias, Tansaanias.
Näljamüür

Näljamüür on Vana-Vigala mõisa pargi põhjapoolset külge piirav 222-meetrine paekivimüür.
Näljamüür on saanud nime 1867. aasta viljaikalduse järgi. Mõis laskis talupoegadel ehitada müüri, vastutasuks andis vilja. Et Vana-Vigala viirsavialal kive ei leidunud, veeti ehitusmaterjal kohale taliteed pidi üle Avaste soo Koonga kandist.
Näljamüür kui piirkonna ajaloo jaoks olulise tähtsusega ehitis on arvatud ajaloomälestiseks.
Eurovisiooni laulud

"Eurovisiooni laulud" on Eesti Televisiooni 2015. aasta saatesari, mis tutvustab Eurovisioonil kõlavaid lugusid. Võistluslugusid kommenteerivad Koit Toome, Lauri Liiv, Lauri Pihlap, Kaire Vilgats ja Nele-Liis Vaiksoo.
Saatesari on kuueosaline, viies esimeses saates tutvustatakse lugusid ning valitakse iga saate parim, mis jõuab kuuendasse saatesse ehk finaali, kus valitakse välja parim lugu.
Vana-Vigala raamatukogu

Vana-Vigala raamatukogu on avalik raamatukogu Raplamaal Märjamaa vallas Vana-Vigalas, Märjamaa valla raamatukogu haruraamatukogu.
Raamatukogu tegutseb Vigala raudteejaama hoones.
Venemaa Radikaaldemokraatlik Partei

Venemaa Radikaaldemokraatlik Partei (vene keeles "Российская радикально-демократическая партия") oli 1917. aastal Venemaal tegutsenud erakond.
Erakond asutati pärast veebruarirevolutsiooni, asus poliitilisel maastikul kadettidest vasakul ja esseeridest paremal ning oli esindatud Ajutise Valitsuse ja eelparlamendi koosseisus.
VRDP juhtide hulka kuulusid Aleksandr Barõšnikov, Mihhail Bernatski, Ivan Dmitrjukov, Ivan Jefremov ja Nikolai Nekrassov.
Erakond andis välja ajalehti Отечество ('Isamaa', Peterburis) ja Свободное слово (Moskvas).
VRDP propageeris seda, et Venemaast saaks föderatiivne demokraatlik vabariik, mille riigipeaks on vabadel valimistel kuni neljaks aastaks valitav president. See pooldas riigi ja kiriku lahutamist, omavalitsuste autonoomiat, 8-tunnilise tööpäeva kehtestamist ja teisi progressiivseid reforme.
Sarnasel programmilisel alusel tegutsenud erakonnad asutati samal aastal ka Eestis ja Lätis.
VRDP toetas koalitsiooni sotsialistidega, rõhutades vajadust hoida ära kodusõja puhkemine. 1917. aasta juulis tekkinud poliitilise kriisi ajal ütles VRDP Keskkomitee esimees Ivan Jefremov, et "kodanlikud erakonnad ei oma õigust sellisel raskel ajal käed puhtaks pühkida ja eemalduda valitsemisest, kui raske see ka ei oleks."
Oktoobrirevolutsiooniga toimunud bolševike võimuletulek tegi erakonna tegevusele Venemaal lõpu, kuid mitmed selle liikmed jätkasid aktiivset poliitilist tegevust eksiilis.
Aleksandr Barõšnikov

Aleksandr Aleksandrovitš Barõšnikov (Александр Александрович Барышников; 8. august 1877–1924) oli Vene insener, arhitekt-ehitaja, literaat, kunstnik, teatri- ja ühiskonnategelane.
Barõšnikov pärines kaupmeeste suguvõsast. 1898. aastal lõpetas Peterburi raudteeinstituudi ning töötas seejärel vee- ja maaühenduste ning kaubasadamate valitsuses.
1903.–1904. aastatel projekteeris ta koos Mõkola Pjatnõtskõiga maailmas esimese raudbetoonist tuletorni – Ožarski tuletorni Mõkolajivi lähistel.
1905. aastal lahkus riigiteenistusest ja valiti Peterburi linnaduuma liikmeks. 1912. aastal sai Riigiduuma liikmeks, ühinedes seal progressistide fraktsiooniga.
Pärast 1917. aasta veebruarirevolutsiooni oli erinevatel ametikohtadel Ajutise Valitsuse aparaadis, sealhulgas riikliku hoolekande minister.
Barõšnikov kuulus Venemaa Radikaaldemokraatliku Partei asutajate hulka ja oli selle keskkomitee liige ning üks ajalehe "Отечество" väljaandmise korraldajatest.
Pärast oktoobrirevolutsiooni suundus eksiili.
Mihhail Bernatski

Mihhail Vladimirovitš Bernatski (Михаил Владимирович Бернацкий; 8. juuli 1876 Kiiev – 16. juuli 1943 Pariis) oli majandusteadlane ja Venemaa keisririigi rahandusminister.
Bernatski sündis Kiievis. Tema isa suri varakult ning Mihhail oli sunnitud juba gümnasistina teenima elatist eratundide andmisega. Ta lõpetas kõigepealt Kiievi Ülikooli õigusteaduskonna ja õppis seejärel poliitökonoomiat, kuulates loenguid ka Berliini Ülikoolis. 1911. aastal kaitstud magistritöö teema oli "Теоретики государственного социализма в Германии и социально-политические воззрения князя Бисмарка".
1904. aastast alates pidas Bernatski loenguid õppeasutustes ja avaldas artikleid legaalsetes marksistlikes väljaannetes, kuid erinevalt paljudest teistest marksistidest oli ta maa riigistamise vastu ning peagi eemaldus ta marksismist sootuks, asudes oma magistritöös kritiseerima sotsialistide vaateid.
Bernatski leidis, et üksikisiku suurima vabaduse võib tagada sotsiaalne kapitalism ning rahvaste sõbraliku kooseksisteerimiseni võib viia üleilmse kullastandardil põhineva raha kasutuselevõtmine. Ta pooldas selliseid sotsiaalseid reforme, mis ei takista erainitsiatiivi.
Pärast 1917. aasta veebruarirevolutsiooni kuulus Venemaa Radikaaldemokraatliku Partei asutajate hulka ning töötas Ajutise Valitsuse aparaadis, viimased kuud rahandusministrina.
Oktoobrirevolutsiooni käigus vahistati, kuid lasti hiljem vabaks ja sõitis Doni-äärsesse Rostovi, kus ühines valgekaartlastega, töötades nende rahandusministrina 1920. aasta sügiseni, mil valgete väed Krimmist evakueerusid.
Eksiilis jätkas poliitilist tegevust vene emigrantlikes ringkondades ning keskendus teadustööle, töötades Pariisi Ülikooli juures ja avaldades mitu erialast raamatut.
Bernatski on maetud Bagneux' surnuaeda Pariisis oma abikaasa Olga kõrvale.
Amblyodipsas ventrimaculata

Amblyodipsas ventrimaculata on "Lamprophiidae" sugukonna maoliik.
Levila.
Neid võib kohata roomamas Botswanas, Namiibias, Sambias ja Zimbabwes.
Atractaspis congica

Atractaspis congica on "Lamprophiidae" sugukonna maoliik.
Alamliigid.
Maoliigil "Atractaspis congica" liigitatakse roomajate andmebaasis järgmised alamliigid: 
Levila.
Neid peamiselt kaevuva eluviisiga madusid võib kohata Namiibias, Botswanas, Angolas, Sambias, Kongo Demokraatlikus Vabariigis, Kongo Vabariigis ja Kamerunis.
Bitis caudalis

Bitis caudalis on rästiklaste sugukonna maoliik.
Levila.
Neid madusid võib kohata roomamas Lõuna-Aafrika Vabariigis, Zimbabwes, Namiibias, Botswanas, Sambias ja Angolas.
Boaedon radfordi

Boaedon radfordi on "Lamprophiidae" sugukonna maoliik.
Levila.
Neid madusid võib roomamas kohata Kongo Demokraatlikus Vabariigis.
Ivan Dmitrjukov

Ivan Ivanovitš Dmitrjukov (Иван Иванович Дмитрюков; 20. detsember 1871/1. jaanuar 1872–????) oli Vene aadlik, suurmaaomanik ja poliitik.
Dmitrjukov põlvnes Kurski kubermangu põlisaadlist, tema isa oli Varssavi sandarmiringkonna staabikapten. 1912. aastal kuulus talle Kaluga kubermangus 307 dessatiini maad, tema abikaasale 250 dessatiini, lisaks veel 269 dessatiini rendimaad.
1895. aastal lõpetas Peterburi Ülikooli õigusteaduskonna, seejärel töötas Peterburi kohtupalatis ja Kaluga kubermanguvalitsuses ning oli Kaluga kubermangu aadlikogu liige.
1907. aastal sai maaomanike esindajana Riigiduuma liikmeks, kuuludes seal oktobristide, pärast selle lagunemist progressistide fraktsiooni.
1917. aasta veebruarirevolutsiooni ajal valiti Riigiduuma Ajutise Komitee liikmeks ning osales läbirääkimistel suurvürst Mihhail Aleksandrovitšiga, et veenda teda troonist loobuma; esines Tauria palee ees meeleavaldajatele kõnedega.
Dmitrjukov oli üks Venemaa Radikaaldemokraatliku Partei juhtidest, oktoobrirevolutsiooni ei toetanud.
1918. aasta augusti alguses lahkus Peterburist Lõuna-Venemaale, edasine saatus teadmata. Mõningatel andmetel sooritas enesetapu.
Ivan Jefremov (poliitik)

Ivan Nikolajevitš Jefremov ("Иван Николаевич Ефремов"; 6. jaanuar 1866 – 1945) oli Vene aadlik, suurmaaomanik ja poliitik.
Jefremov sündis Harkivis ning põlvnes vanast Doni kasakate aadlisuguvõsast, talle kuulus 825 dessatiini maad.
Ta lõpetas gümnaasiumi kuldmedaliga ning aastatel 1885–1891 õppis Moskva Ülikooli füüsika-matemaatikateaduskonnas (kuulas loenguid, aga keeldus riigieksami tegemisest). Kodukanti naasnult osales ta põllumajandusseltside asutamises ja rahvahariduse korraldamises ning kirjutas mitu artiklit kasakate probleemidest.
1906. aastal valiti Riigiduuma liikmeks, kuulus Rahumeelse Uuenemise Partei ja hiljem progressistide juhtkonda ning arendas suhteid teiste riikide parlamentidega.
1913. aastal osales ta Stockholmis rahvusvahelisel rahukongressil, tulles välja algatusega luua rahvusvaheline vahendustegevuse instituut, eesmärgiga lahendada rahvusvahelisi konflikte rahumeelselt. Maailmasõja puhkedes töötas Punase Risti salgas Austria rindel.
1917. aasta veebruarirevolutsiooni ajal valiti Riigiduuma Ajutise Komitee liikmeks ning oli hiljem Ajutises Valitsuses kohtuminister ja riikliku hoolekande minister.
Jefremov oli üks Peterburis toimunud kasakate kongresside peakorraldajatest ning Venemaa Radikaaldemokraatliku Partei juhtidest.
1917. aasta sügisel määrati Venemaa saadikuks Šveitsis. Ta ei jõudnud oma volikirju enne bolševike võimuletulekut üle anda, kuid oli Šveitsi valitsuse poolt de facto tunnustatud, saavutades selle, et Vene SFNV täievoliline esindaja saadeti riigist välja.
Eksiilis viibides jätkas poliitilist tegevust vene emigrantlikes ringkondades, pidas loenguid rahvusvahelistest suhetest Prantsusmaa ja Šveitsi ülikoolides ning tegutses 1926. aastast alates Vene küsimuste eksperdina Šveitsi valitsuse juures.
Rhadinella donaji

Rhadinella donaji on "Colubridae" sugukonna maoliik.
Levila.
Neid võib kohata Oaxaca osariigis Mehhikos.
Amerotyphlops arenensis

Amerotyphlops arenensis on pimemadulaste sugukonna maoliik.
Levila.
Neid võib kohata Paraíba osariigis Brasiilias. 
Kirjandus.
A new species of Amerotyphlops from Northeastern Brazil, with comments on distribution of related species, Zootaxa, nr 3920 (3), lk 443–452.
PF-89

PF-89 on uue põlvkonna standardne õhukese soomusega tankide tõrjumisele suunatud granaadiheitja. Relva kasutavad peamiselt jalaväelased kerge soomuse ja varjendite vastu. PF-89 on disainitud 80 mm kõrge purustusjõuga tankivastase (inglise "High Explosive Anti-Tank") moona laskmiseks. Massilist tootmist alustati 1993. aastal. PF-89 on üpris sarnane Rootsi AT-4-ga. 
Antud relv on kaasakantav ning sellest saab lasta ainult paremalt õlalt. Samuti on granaadiheitja veekindel ning seda on lihtne transportida ja hoida.
Kirjeldus.
PF-89 granaadiheitjal on lihtne optiline sihik, millele võrreldes AT-4-ga öösihikut lisada ei saa. Enne laskmist peab laskja selgelt nägema oma sihtmärki ning määrama, mis kaugusel see asub.
Üks granaat asub juba eelnevalt granaadiheitja torus ning on ühekordselt kasutatav. Kogu süsteem kaalub ainult umbes 3,7 kg ja seda saab efektiivselt kasutada ka minimaalse väljaõppega.
Trilepida pastusa

Trilepida pastusa on ahassuumadulaste sugukonna maoliik.
Levila.
Neid võib kohata Carchi provintsis Ecuadoris. 
Kirjandus.
Salazar-Valenzuela, Martins, Amador-Oyola &amp; Torres-Carvajal, 2015 : A new species and country record of threadsnakes (Serpentes: Leptotyphlopidae: Epictinae) from northern Ecuador., Amphibian &amp; Reptile Conservation, 8.väljaanne, nr 1, lk 107–120.
Pareas vindumi

Pareas vindumi on "Pareatidae" sugukonna maoliik.
Levila.
Neid võib kohata Katšini osariigis Myanmaris.
M-69

M-69 (ka Type 69 RPG) on 1969. aastalHiina Rahvavabariigi poolt kasutusele võetud granaadiheitja. Sisuliselt on tegemist granaadiheitja RPG-7 prototüübiga, millele on tehtud teataval määral muudatusi. Granaadiheitja M-69 on universaalne jalaväejao relv, millega olenevalt kasutatavast laskemoonast on võimalik hävitada vastase soomustehnikat, õhusihtmärke, elavjõudu ja valgustada öösel maastikku.
Tööpõhimõte.
Päästikule vajutamisel annab lööknõel löögi süütekapslile, mis plahvatades süütab heitelaengu. Heitelaengu põlemisel tekivad gaasid, mis paiskavadgranaadi granaadiheitja rauast välja kiirusega 120–140 m/s. Pärast granaadi rauast väljumist avanevad stabilisaatorid, granaadi sütik liigub lahinguasendisse ning granaadiheiturile ohutul kaugusel (15 m) hakkab tööle granaadi reaktiivmootor. Granaadi lennukiirus tõuseb kuni 300 m/s. Kui granaat tabab sihtmärki, tekitab piesoelektriline sütikelektriimpulsi, mis paneb plahvatama detonaatori ning see omakorda lõhkab kumulatiivlaengu. Lõhkelaengu plahvatus tekitab kumulatiivlehtri abil kumulatiivjoa, mis läbistab takistuse. Takistuse läbimisel tekib gaaside mõjul ülerõhk, intensiivne valgus ja kuumus. Selle tagajärjel tekkinud mehaanilised purustused viivad tabatud soomuki või muu sihtmärgi rivist välja. Tankitõrjegranaadiheitjast tulistamisel tagasilööki ei teki, sest püssirohu põlemisgaasid väljuvad gaasilehtrist.
Laskemoon.
Tulistatakse ülekaliibrilisi kumulatiivgranaate 84–40 A, 69–40 ja kildgranaate 69–40I. Kumulatiivgranaat läbistab soomust ja sellega on võimalik hävitada kõiki tänapäeva soomukeid, välja arvatud põhitanke. Kumulatiivgranaadid hävitavad vähemkindlustatud positsioone ja hooneid. Raudbetoon- ja kiviseintesse (näiteks kolmekordne tellissein) tekitab kumulatiivgranaat väikese, kuni 5 cm läbimõõduga augu. Kolmekordsesse tellisseina inimesele paraja läbipääsu tegemiseks on vaja vähemalt viit tabamust 1 m2 suurusega pinnale.
Kui M-69 kumulatiivgranaat lõhkeb maapinnal, siis tekib plahvatuse tagajärjel maapinda väike auk ning eraldub vähesel arvul kilde. M-69 granaati on võimalik panna lõhkema ka nii, et see lendab vastu võrkaeda, mis on paigutatud positsioonide ette vähemalt 4 m kaugusele. Siis hajub kumulatiivjuga enne positsiooni. Granaadi lõhkamiseks piisab ka jämedamatest okstest, kuid paljud M-69 granaadid ei lõhke, kui tabavad sihtmärki vaid riivamisi.
Boaedon capensis

Boaedon capensis on "Lamprophiidae" sugukonna maoliik.
Levila.
Neid madusid võib roomamas kohata Lõuna-Aafrika Vabariigis, Mosabiigis, Sambias, Zimbabwes ja Botswanas.
C-90 Instalaza

C-90 Instalaza on kergekaaluliste ning ühe võitleja poolt hõlpsasti kaasaskantavate ühekordsete õlalt lastavate granaadiheitjate perekond. Kasutamiseks on olemas soomuse-, isikkoosseisu- ja punkrivastased granaadid ning süüte/suitsugranaadid. Toodetud Hispaania ettevõttes Instalaza.
C-90 koosneb tehases kokku monteeritud raketist ja lasketorust. Päästemehhanism on pürotehnikal põhinev ning ei vaja seetõttu elektrilist abisüsteemi (patareid, akud jne). Kõikidel tüüpidel on kaasas optiline sihik (VN38-C) koos sisemise valguseelemendiga hämaras laskmiseks. Kõik C-90 tüüpide rakettide kaliiber on 90 mm.
Esimesed versioonid (C-90C ja C-90C-AM) olid 840 mm pikad ja kaalusid 4,2 kg. C-90-CR (M3) seeria relvad olid juba 940 mm pikad, et mahutada ära suurem rakettmootor.
Liigitus.
C-90-CR (M3) versioonid jagunevad:
Ninasarvik-aafrikarästik

Ninasarvik-aafrikarästik ("Bitis nasicornis") on rästiklaste sugukonda kuuluv maoliik.
Kirjeldus.
Ninasarvik-aafrikarästiku keha on üpris suur ja jäme, üldpikkus (keha + saba) jääb vahemikku 72–107 cm. 2004. aastal on mainitud isendi maksimaalseks üldpikkuseks 120 cm. Emased ninasarvik-aafrikarästikud kasvavad pikemaks kui isased.
Ninasarvik-aafrikarästiku pea on lame ja kolmnurgakujuline ning ülejäänud kehaga võrreldes väike. Ninamiku eesotsal on neil 2 või 3 suurt ogalaadset soomust, nn sarvekest. Kael on peenike. Silmad on väikesed. Mürgihambad ei ole suured, harva on need pikemad kui 1,5 cm. 
Keskkehal on 31–43 seljakilbise rida. Seljakilbised on nii jämedakoelised, et võivad maopüüdjatele, kes neid käsitleda soovivad, haavu tekitada. Kõhukilbiseid on 117–140, anaalkilbis on paaritu. 
Paljunemine.
Suguküpsete emaste ninasarvik-aafrikarästikute sugulise paljunemise vormiks on vivipaaria – graviidne emane võib eduka kandluse korral sünnitada 3–38 maopoega (märtsis-aprillis, Lääne-Aafrikas), Ida-Aafrikas kestab paljunemisperiood aasta läbi.
Levila.
Ninasarvik-aafrikarästikuid võib kohata Guineas, Sierra Leones, Libeerias, Elevandiluurannikul, Ghanas, Togol, Béninis, Nigeerias, Kesk-Aafrika Vabariigis, Kamerunis, Ekvatoriaal-Guineas, Gabonis, Kongo Vabariigis, Kongo Demokraatlikus Vabariigis, Lõuna-Sudaanis, Ugandas, Keenias, Tansaanias, Angolas ja Sambias.
Kokkupuuted inimestga.
Inimestega kohtuvad need peamiselt öise eluviisiga maod harva. Neid on kirjeldatud kui häirimatuid, kuid kui vaja, siis ründavad äkitselt, ette hoiatamata, nii ees- kui külgsuunas. 
Kui paljude madudega saab inimene kuidagimoodi hakkama neid sabast hoides, siis ninasarvik-aafrikarästikutega ilmselt mitte – nad on võimelised sabaseisust tõusma ja seejärel vajadusel hammustama (mürgihambad püstiasendis).
Ninasarvik-aafrikarästikute süljes olevad hemo- ja neurotoksilised ained on väiksema potentsiga (vähem mürgised) kui lärmakal ja gabooni aafrikarästikul.
Smila

Smila (ukraina keeles Сміла, vene keeles Смела "Smela") on linn Ukrainas Tšerkassõ oblastis, Smila rajooni halduskeskus.
Aastal 2013 oli Smilas 68 636 elanikku.
You're Beautiful

"You're Beautiful" on Suurbritannia laulja ja muusiku James Blunti kirjutatud (kaasautorina) laul, mis anti välja singli ja muusikavideona.
Mil Mi-6

Mil Mi-6 (NATO koodnimi Hook 'konks, haak') on Nõukogude Liidus ja Venemaal toodetud üldotstarbeline suure tõstejõuga transpordihelikopter. 
M. L. Mili nimelises Moskva helikopteritehases valminud kopteri esmalend toimus 5. juunil 1957.
Causus bilineatus

Causus bilineatus on rästiklaste sugukonda kuuluv maoliik.
Levila.
Neid võib kohata roomamas Angolas, Kongo Demokraatlikus Vabariigis, Rwandas, Tansaanias ja Sambias.
Errol Brown

Lester Errol Brown (12. november 1943 Kingston, Jamaica – 6. mai 2015) oli Jamaica päritolu Briti laulja ja laululooja. 
Ta oli souliansambli Hot Chocolate solist. Ta laulis "Hot Chocolate'iga" tuntuks laulud "You Sexy Thing", "Emma", "So You Win Again" ja "Brother Louie". 
2003. aastal autasustas kuninganna Elizabeth II teda ordeniga. 2004. aastal pälvis ta Ivor Novello auhinna silmapaistva panuse eest Briti muusikasse.
Ta suri 6. mail 2015 71-aastaselt oma kodus Bahamas maksavähki.
Causus lichtensteinii

Causus lichtensteinii on rästiklaste sugukonda kuuluv maoliik.
Levila.
Neid võib kohata roomamas Keenias, Ugandas, Sambias, Kongo Demokraatlikus Vabariigis, Kongo Vabariigis, Gabonis, Kesk-Aafrika Vabariigis, Kamerunis, Nigeerias, Ghanas, Elevandiluurannikul ja Libeerias.
Causus rasmusseni

Causus rasmusseni on rästiklaste sugukonda kuuluv maoliik.
Levila.
Neid võib kohata roomamas Sambias.
Chilorhinophis gerardi

Chilorhinophis gerardi on "Lamprophiidae" sugukonda kuuluv maoliik.
Alamliigid.
Maoliigil "Chilorhinophis gerardi" klassifitseeritakse roomajate andmebaasis järgmised alamliigid:
Levila.
Neid võib roomamas kohata Kongo Demokraatlikus Vabariigis, Tansaanias, Sambias ja Zimbabwes.
Crotaphopeltis barotseensis

Crotaphopeltis barotseensis on "Colubridae" sugukonna maoliik.
Levila.
Neid madusid võib roomamas kohata Sambias ja Botswanas.
Dipsadoboa shrevei

Dipsadoboa shrevei on "Colubridae" sugukonna maoliik.
Alamliigid.
Maoliigil "Dipsadoboa shrevei" klassifitseeritakse roomajate andmebaasis järgmised alamliigid:
Levila.
Neid madusid võib roomamas kohata Angolas, Kongo Demokraatlikus Vabariigis ja Sambias.
Elapsoidea guentherii

Elapsoidea guentherii on mürknastiklaste sugukonna maoliik.
Levila.
Neid võib kohata roomamas Kamerunis, Kongo Vabariigis,Kongo Demokraatlikus Vabariigis, Angolas, Zimbabwes ja Sambias.
Grayia ornata

Grayia ornata on "Colubridae" sugukonna maoliik.
Levila.
Neid madusid võib roomamas kohata Angolas, Kamerunis, Gabonis, Ekvatoriaal-Guineas, Kesk-Aafrika Vabariigis, Kongo Vabariigis, Kongo Demokraatlikus Vabariigis ja Sambias.
Grayia tholloni

Grayia tholloni on "Colubridae" sugukonna maoliik.
Levila.
Neid madusid võib roomamas kohata Angolas, Etioopias, Gambias, Keenias, Nigeerias, Ugandas, Kesk-Aafrika Vabariigis, Kongo Vabariigis, Kongo Demokraatlikus Vabariigis, Senegalis, Lõuna-Sudaanis, Tansaanias, Tšaadis ja Sambias.
Mote con huesillo

Mote con huesillo on Tšiili traditsiooniline mittealkohoolne suvejook, mida valmistatakse nisust ja virsikutest ning müüakse sageli tänaval lettidelt või müügikärudelt. 
Joogi põhikomponent on kuivatatud virsikutest ("huesillo") valmistatud magus selge siirup, mida tehakse suhkrust, veest ja kaneelist keetmise teel ning mis jahutatuna segatakse küpsetatud kooritud nisuga ("mote"). Siirup valmistatakse tavaliselt suhkruga, kuid seda võib teha ka meega.
Janusz Głuchowski

Janusz Julian Głuchowski (6. august 1888 Bukowa – 11. juuni 1964 London) oli Poola sõjaväelane (kindral).
1935 anti talle Kotkaristi II klassi teenetemärk.
Stanisław Szeptycki

Stanisław Maria Jan Szeptycki (3. november 1867 Przyłbice, Austria-Ungari – 9. oktoober 1950 Korczyna, Podkarpacie vojevoodkond) oli Austria-Ungari ja Poola sõjaväelane.
1922. aastal anti talle Vabadusristi I liik 2. järk.
Aleksander Skrzyński

Aleksander Józef Skrzyński (19. märts 1882 Zagórzany, Väike-Poola vojevoodkond – 25. september 1931 Łąkociny, Suur-Poola vojevoodkond) oli Poola diplomaat ja poliitik.
Ta õppis Viini Ülikoolis õigusteadust ja lõpetas 1906. aastal Krakovi ülikooli. Alates 1910. aastast oli Austria-Ungari diplomaatilises teenistuses Vatikani, Berliini ja Pariisi saatkondades.
Poola taasiseseisvumisel asus Poola riigi teenistusse. Aastatel 1919–1922 oli ta Poola saadik Bukarestis. Aastatel 1922–1923 ja 1924–1926 oli ta Poola välisminister ning 1925–1926 Poola peaminister. Józef Piłsudski riigipöörde järel lahkus poliitikast. Hukkus autoõnnetuses.
1925. aastal anti talle Vabadusristi III liik 1. järk.
Jan Syrový

Jan Bohumír Syrový (22. september 1888 Třebíč – 1. detsember 1970 Praha) oli Tšehhoslovakkia sõjaväelane ja poliitik.
22. septembrist kuni 1. detsembrini 1938 oli ta Tšehhoslovakkia peaminister.
1933 anti talle Kotkaristi I klassi teenetemärk.
Władysław Grabski

Władysław Dominik Grabski (7. juuli 1874 Borów, Łódźi vojevoodkond – 1. märts 1938 Varssavi) oli Poola poliitik.
Ta oli Poola peaminister 27. juunist 1920 kuni 24. juulini 1920 ja 19. detsembrist 1923 kuni 14. novembrini 1925.
1925 anti talle Vabadusristi III liik 1. järk.
Joniškise rajoon

Joniškise rajoon (leedu keeles Joniškio rajono savivaldybė) on 1. järgu haldusüksus (rajoon) endise Šiauliai maakonna aladel Leedus. Rajoon piirneb põhjas Lätiga.
Rajoonis on 10 omavalitsust, selle pindala on 1152 km2 ja elanike arv oli 2014. aastal 24 310 inimest.
Rajoon moodustati 1950. aastal. Rajoon koosneb järgmistest valdadest: Gaižaičiai, Gataučiai, Joniškise, Kepaliai, Kriukai, Rudiškiai, Satkūnai, Saugėlaukise, Skaistgirysi ja Žagarė vald.
Suurim asula on halduskeskus Joniškis (9503 inimest). Teine linn rajoonis on Žagarė. Lisaks asuvad rajoonis Skaistgirysi ja Kriukai alevid. 2011. aasta seisuga olid elanikest 97,2% leedulased, 1,2% venelased, 0,4% lätlased.
Rajooni tähtsamad jõed on lõunaosas voolav Mūsa jõgi ning Lielupesse voolavad Svēte, Platone ja Vircava, samuti nende lisajõed Audruve ja Sidrabe. Rajooni põhjaosa jääb Zemgale madalikule, kus asub rajooni madalaim paik (34 m). Sellest lõunasse jääb Linkuva otsmoreen (seal asub Juodeikiai küla lähistel ka rajooni kõrgeim koht – 95 m), sellest omakorda lõuna poole Venta ja Mūsa jõe äärsed madalikud. Joniškise rajooni territooriumile jääb Žagarė regionaalpark.
Hugo Celmiņš

Hugo Celmiņš (30. oktoober 1877 Lubāna – 30. juuli 1941 Moskva) oli Läti poliitik.
Hugo Celmiņš oli Läti peaminister 19. detsembrist 1924 kuni 23. detsembrini 1925 ja 1. detsembrist 1928 kuni 26. märtsini 1931.
5. maist 1931 kuni 1. septembrini 1935 oli ta Riia linnapea.
1931 anti talle Kotkaristi I klassi teenetemärk.
1940. aasta juulis üritas ta Demokraatlikus läti valijate nimekirjas kandideerida nn. Rahva Seimi, kuid okupatsioonivõimud ei lubanud sel valimistel osaleda. Hugo Celmiņš arreteeriti 11. oktoobril 1940, 1941. aasta juuni alguses viidi ta üle Moskvasse Lefortovo vanglasse. 7. juulil 1941 mõisteti ta surma, hukati mahalaskmise teel 30. juulil 1941.
Bronisław Pieracki

Bronisław Wilhelm Pieracki (28. mai 1895 Gorlice – 15. juuni 1934 Varssavi) oli Poola sõjaväelane ja poliitik.
23. juunist 1931 kuni 15. juunini 1934 oli ta Poola siseminister.
Bronisław Pieracki lasid maha ukraina äärmusrahvuslased.
1934. aastal anti talle Kotkaristi I klassi teenetemärk.
Harald Öhquist

Harald Öhquist (1. märts 1891 Helsingi – 10. veebruar 1971) oli Soome sõjaväelane (jääger), kindralleitnant.
1935 anti talle Kotkaristi I klassi teenetemärk.
Ta on maetud Helsingi Hietaniemi kalmistule.
Max Kennedy Horton

Max Kennedy Horton (29. november 1883 Rhosneigr, Anglesey – 30. juuli 1951 London) oli Suurbritannia sõjaväelane.
1920. aastal anti talle Vabadusristi I liik 2. järk.
Stasys Raštikis

Stasys Raštikis (13. september 1896 Kuršėnai – 3. mai 1985 Los Angeles) oli Leedu sõjaväelane ja poliitik.
Stasys Raštikis oli Leedu armee ülemjuhataja 1. jaanuarist 1935 kuni 22. märtsini 1940. Lisaks oli ta 24. märtsist kuni 5. detsembrini 1938 Leedu kaitseminister.
1939 anti talle Kotkaristi I klassi teenetemärk.
Marģers Skujenieks

Marģers Skujenieks (10. juuni/22. juuni 1886 Riia – 12. juuli 1941 Moskva) oli Läti poliitik.
19. detsembrist 1926 kuni 23. jaanuarini 1928 ja 6. detsembrist 1931 kuni 23. märtsini 1933 oli ta Läti peaminister.
1933 anti talle Kotkaristi I klassi teenetemärk.
Nõukogude okupatsioonivõimud arreteerisid Marģers Skujenieksi 1940. aasta augustis. 12. juulil 1941 lasti ta Moskvas vanglas maha.
Ādolfs Bļodnieks

Ādolfs Bļodnieks (7. august 1889 Tukums – 21. märts 1962 New York) oli Läti poliitik.
Ta oli 24. märtsist 1933 kuni 16. märtsini 1934 Läti peaminister.
1933 anti talle Kotkaristi I klassi teenetemärk.
Michel Kafando

Michel Kafando (sündinud 18. augustil 1942 Ouagadougous) on Burkina Faso diplomaat ja poliitik.
Ta oli 18. novembrist 2014 kuni 17. septembrini 2015 ja 23. septembrist kuni 29. detsembrini 2015 Burkina Faso presidendi kohusetäitja.
Michel Kafandol on doktorikraad politoloogias. Aastatel 1982–1983 oli ta Ülem-Volta välisminister ja 1998–2011 Burkina Faso alaline esindaja ÜRO juures. Ta on olnud ka suursaadik Kuubal.
Michel Kafando sai ajutiseks presidendiks pärast seda, kui president Blaise Compaoré rahvarahutuste sunnil tagasi astus. Ta nimetati presidendiks aastaseks üleminekuperioodiks kuni 2015. aasta sügisel peetavate valimisteni.
16. septembril 2015 tegi sõjavägi riigipöörde ning kukutas ja vahistas Kafando. 17. septembril asus riigipea kohuseid täitma kindral Gilbert Diendéré. 23. septembril Kafando volitused ajutise presidendina taastati.
29. detsembril 2015 vannutati presidendina ametisse Roch Marc Christian Kaboré. Sellega lõppesid Kafando volitused presidendi kohusetäitjana.
Yacouba Isaac Zida

Yacouba Isaac Zida (sündinud 16. novembril 1965 Yakos) on Burkina Faso sõjaväelane ja poliitik.
Ta oli 19. novembrist 2014 kuni 17. septembrini 2015 Burkina Faso peaminister.
Ta on auastmelt kolonelleitnant.
1.–18. novembril 2014 oli ta Burkina Faso presidendi kohusetäitja.
Rui Maria de Araújo

Rui Maria de Araújo (sündinud 21. mail 1964 Mapes) on Ida-Timori arst ja poliitik, 16. veebruarist 2015 kuni 15. septembrini 2017 Ida-Timori peaminister.
Ta on Iseseisva Ida-Timori Revolutsioonilise Rinde liige.
Aastatel 2001–2006 oli ta tervishoiuminister ja 2006–2007 asepeaminister.
Rėkyva

Rėkyva on Šiauliai linnaosa, mis asub Rėkyva valla territooriumil. Rėkyva asub Rėkyva järve kaldal, selle ümbruses asub 34 km² suurune Rėkyva soo. Rėkyvas asub põhikool, seal toodetakse turvast ja ammutatakse sapropeeli.
Sealset mõisa on esimest korda mainitud aastal 1578. Aastal 1940 rajati sinna elektrijaam, mille ümber kasvas tööliste asula. Aastal 1965 liideti suurem osa asulast Šiauliaiga, välja arvatud kaugeim osa, mis jääb Rėkyva külana Šiauliai rajooni ja Šiauliai valla territooriumile. Sealne elektrijaam lõpetas tegevuse aastal 2007.
Medelynase vald

Medelynase vald on vald Šiauliai linna koosseisus ja selle põhjapoolses osas, kuhu kuuluvad Medelynase ja Gubernija linnaosad. Aastal 2011 oli seal 6665 elanikku.
Linna lõunapoolsema osa moodustab Rėkyva vald.
Rėkyva vald

Rėkyva vald on vald Šiauliai linna koosseisus ja selle lõunapoolses osas, kuhu kuuluvad Rėkyva, Bačiūnai, Piktmiškise, Margiai ja Sodai linnaosad. Aastal 2011 oli seal 3093 elanikku.
Wild (soundtrack)

"Wild" on 2014. aastal esilinastunud samanimelise filmi "soundtrack"-album. Filmi 27-st laulust on albumil 15. 
Märkus: (1) 1896. aastal ilmunud noodilehel, milles laulu pealkirjaks on "In the Bright Mohawk Valley", on autoriks märgitud James J. Kerrigan. Aga, et laulu sõnadest on üleskirjutusi juba varasemast ajast, siis laulu autorsus on kaheldav. Eestikeelse versiooni "Kaugel, kaugel, kus on minu kodu" puhul on enamasti kirjas 'traditsionaal' või 'Ameerika rahvalaul'.
Barbara Kosmal

Barbara Kosmal (26. veebruar 1973 Varssavi – 15. mai 1993 Brzeziny) oli poola filminäitleja ja modell.
Barbara Kosmal lõpetas 1992. aastal Varssavi Jan Kochnowski nimelise XXVII Üldhariduslütseumi. Esimese filmirolli tegi ta 1988. aastal. Barbara Kosmal mängis veel kolmes filmis, millest kaks linastusid pärast tema surma.
15. mail 1993 sõitis Barbara Kosmal koos filmilavastaja ja stsenaristi Xawery Żuławskiga Łódźist filmivõtetelt autoga Varssavisse. Roolis olnud Żuławski kaotas auto üle kontrolli ja sõiduk paiskus teelt välja vastu puud. Barbara Kosmal hukkus kohapeal.
Isiklikku.
Barbara Kosmali ema oli näitleja Barbara Brylska ja isa arst Ludwik Kosmal.
Lusti Lasteaed

Lusti Lasteaed (kandnud ka nime "Lusti Algkool-Lasteaed", "Lusti Lasteaed-Algkool") on Võru maakonnas Antsla vallas Lusti külas olev lasteaed. 
Varem tegutses lasteaia juures ka algkool. 
Lasteaias oli õppeaastal 2013/2014 109 last.
Lasteaia hoones on mitmeid kunstimälestisena arvele võetud maale.
Kazimierz Truchanowski

Kazimierz Truchanowski (9. oktoober 1904 Romaniv (tänapäeval Ukraina) – 18. august 1994 Varssavi) oli poola kirjanik ja tõlkija.
Kazimierz Truchanowski sündis Romanivis Volõõnias (praeguse haldusjaotuse järgi Romanivi rajoonis Žõtomõri oblastis Ukrainas). 1922. aastal lõpetas ta Žitomiris gümnaasiumi ja asus Kiievi Ülikoolis õppima meditsiini, kuid oli sunnitud õpingud katkestama. 1925. aastal siirdus Truchanowski Poolasse. Ta töötas riiklikus metsamajandis ja õppis metsandust. Saksa okupatsiooni ajal võttis ta Armija Krajowa koosseisus osa vastupanuvõitlusest.
Alates 1945. aastast oli Kazimierz Truchanowski kutseline kirjanik. Pärast sõda elas ta Łódźis, 1947. aastast Varssavis ja oli ajakirja Nowiny Literackie ("Kirjandusuudised") toimetaja.
Kazimierz Truchanowski kirjanduslik looming oli mõjutatud Franz Kafka teostest ja sisaldas ulmekirjanduse elemente.
Eesti keeles on 1986. aastal ilmunud romaan "Ja väravad prantsatasid kinni" (poola keeles "Zatrzasniecie bram", 1973).
Misso kalmistu

Misso kalmistu on kalmistu Vastseliina kihelkonnas Võrumaal, tänapäevase haldusjaotuse järgi Kaubi külas Rõuge vallas Võru maakonnas.
Kalmistu on arvele võetud ajaloomälestisena. 
Kalmistul asub muu hulgas kabel, mille tornikell (valmistas 1882. aastal J. C. Schwenn) on arvele võetud kunstimälestisena.
Mälestussammas.
26. mail 1935 avati kalmistu äärel Misso lahingu mälestussammas, millega austati Vabadussõjas langenute mälestust ning jäädvustati 1. ratsapolgu lahingutegevus Vabadussõjas. 1945. aastal sammas õhiti.
Taastatud mälestussammas avati uuesti 27. augustil 1989. Maakividest laotud alusele asetatud graniitsammas on 2,5 m kõrgune. Selle esiküljel on ratsarügemendi embleem ning tekst: "Siin võitles Vabadussõjas I ratsapolk 19.IV.1919." Mälestussamba ees asuvad graniittahvlid kuue lahingus langenu nimedega.
Vaid mõne sammu kaugusel Vabadussõja monumendist on püstitatud teise maailmasõja mälestusmärk.
Mihhail Mil

Mihhail Mil (vene keeles Михаил Леонтьевич Миль; 22. november 1909 Irkutsk – 31. jaanuar 1970 Moskva) oli Nõukogude Liidu helikopterikonstruktor ja teadlane.
Mili isa oli raudteeametnik, ema hambaarst. Mihhaili vanema õe nimi oli Jekaterina, venna nimi Jakov.
1926. aastal astus Mil Tomskis Siberi Tehnoloogiainstituuti ja 1928. aastal Doni Polütehnilisse Instituuti Novotšerkasskis.
Pärast kooli lõpetamist 1931. aastal asus ta tööle TsAGI-s. Mihhail Mil abiellus 1932. aastal, peres oli 4 tütart ja üks poeg.
1948. aasta septembris toimus esimese tema konstrueeritud helikopteri GM-1 ("Геликоптер Миля-1") esmalend. Tema juhtimise all konstrueeriti veel helikopterid Mi-2, Mi-4, Mi-6, Mi-8, Mi-10, Mi-12 ja Mi-24.
Mili nime kannab Moskva helikopteritehas, mille peakonstruktor ta pikemat aega oli.
Ferdinand Christian Baur

Ferdinand Christian Baur (21. juuni 1792 – 2. detsember 1860 Tübingen) oli saksa evangeelne kiriku- ja dogmade ajaloolane. Ta kasutas ajaloolis-kriitilist meetodit uustestamentlikes uuringutes ja asutas ülikoolis Tübingeni koolkonna.
Raul Salumäe

Raul Salumäe (28. oktoober 1960 Kuressaare – 25. aprill 2015) oli eesti ajaloolane.
Ta lõpetas 1979. aastal Kingissepa 2. Keskkooli. Pärast ajateenistust Nõukogude armees astus ta Tartu Riikliku Ülikooli ajalooteaduskonda, mille lõpetas 1988. aastal ajaloolasena, kitsamaks erialaks etnoloogia.
Ta töötas aastaid Saaremaa Muuseumis.
Mil

M. L. Mili nimeline Moskva helikopteritehas (vene keeles Московский вертолётный завод имени М. Л. Миля) on helikoptereid konstrueeriv ja nende katseeksemplare tootev ettevõte Venemaal Moskva oblastis Tomilinos. 
Ettevõte on nime saanud kauaaegse peakonstruktori Mihhail Mili järgi; selle ajalugu algab katsekonstrueerimisbüroost, mille Mihhail Mil asutas NSV Liidu Ministrite Nõukogu 12. detsembri 1947 seadluse alusel. 
Ettevõttes konstrueeritakse, katsetatakse ja toodetakse mitmesuguseid, peamiselt militaarotstarbelisi helikoptereid.
Roosa Jakobi kirik

Roosa Jakobi kirik (ka Roosa kirik) on Võru maakonnas Rõuge vallas Vana-Roosa külas asuv kirik. 
1848. püstitatud ja vanaks jäänud puukiriku asemele ehitati 1893. aastal arhitekt Reinhold Guleke projekti järgi uus kivikirik.
Kirikus tegutseb Roosa Jakobi kogudus.
Kirikus asub mitu kunstimälestist.
Kaniv

Kaniv (ukraina keeles Канів, vene keeles Канев "Kanev") on linn Ukrainas Tšerkassõ oblastis, Kanivi rajooni halduskeskus. Linn asub Dnepri jõe ääres.
Aastal 2013 oli Kanivis 25 558 elanikku.
Sevilla lennujaam

Sevilla lennujaam, tuntud ka kui Sevilla-San Pablo lennujaam, on rahvusvaheline lennuväli Lõuna-Hispaanias, umbes 10 kilomeetri kaugusel Sevillast kirdes.
Hypoptophis wilsonii

Hypoptophis wilsonii on "Lamprophiidae" sugukonna maoliik.
Levila.
Neid võib kohata roomamas Kongo Demokraatlikus Vabariigis ja Sambias.
Kõpu kalmistu

Kõpu kalmistuid on Eestis mitu:
Leptotyphlops emini

Leptotyphlops emini on ahassuumadulaste sugukonna maoliik.
Levila.
Neid 11 cm pikkuseid mustjat värvi madusid võib kohata roomamas Sudaanis, Ugandas, Tansaanias, Keenias, Sambias ja Kongo Demokraatlikus Vabariigis.
Tadeusz Breza

Tadeusz Breza (31. detsember 1905 Sekežintsõ, Ostrogi lähedal (tänapäeval Ukraina) – 19. mai 1970 Varssavi) oli poola kirjanik.
Tadeusz Breza lõpetas gümnaasiumi 1926. aastal Poznańis. Õppis seejärel Varssavi ülikoolis filosoofiat, ülikooliõpingud lõpetas Londonis. 1929–1932 oli ta Londonis Poola suursaatkonnas pressiatašee. 1933–1937 töötas ta ajakirjanikuna Varssavis ajalehe Kurier Poranny toimetuses. 1937–1939 oli ta Varssavis Młody Teatr'i juhataja.
Teise maailmasõja ajal osales Tadeusz Breza vastupanuliikumises. Sõja järel tegi ta kaastööd Krakówi ja Varssavi kultuuriväljaannetele. 1955–1959 oli ta kultuuriatašee Poola saatkonnas Roomas ja 1959–1964 Pariisis.
Breza esikromaan "Adam Grywałd" ilmus 1936. aastal. Romaanis "Mury Jerycha" ("Jeeriku müürid", 1946) kujutas Breza Pilsudski-aegset Poolat, romaanis "Uczta Baltazara" ("Belsatsari pidusöök", 1952) aga sõjajärgset Poolat. Rahvusvahelise menu osaliseks said Breza Vatikani-käsitlused: esseistlik "Spiżowa brama" ("Pronksvärav", 1960) ja romaan "Urząd" ("Ametiasutus", eestikeelses tõlkes ilmunud 1964. aastal pealkirjaga "Labürint").
2015. aasta Giro d'Italia

2015. aasta Giro d'Itaalia on 98. Giro d'Italia, mis toimus 9. maist 31. maini. Velotuur algas San Lorenzo al Marest 17,6 km meeskondliku temposõiduga ja lõppes Milanos 185 km pikkuse grupisõiduga. Velotuuri võitis hispaanlane Alberto Contador (Team Tinkoff-Saxo), kellele järgnesid itaallane Fabio Aru ja hispaanlane Mikel Landa (mõlemad Astana). Punktiarvestuses võitis Giacomo Nizzolo (Trek Factory Racing), mägedearvestuses Giovanni Visconti (Movistar) ja noorratturite arvestuses Aru. Kiireim meeskond oli Astana, kes võitis ka võistkondliku punktiarvestuse.
Võistkonnad.
Seekordsel velotuuril osales 197 ratturit 22 meeskonnast. Ainsana osales 8 ratturiga Team LottoNL-Jumbo, George Bennetti loobumise tõttu. 
Etapid.
Kavas oli 21 etappi. Etapid olid jagatud kolme kategooriasse, lisaks üks meeskondlik ja üks individuaalne temposõit. Kahe etapi finiš asus Šveitsis.
Muudatusena oli seekord kavas taas kaks puhkepäeva ning velotuur algas laupäeval.
Leptotyphlops kafubi

Leptotyphlops kafubi on ahassuumadulaste sugukonna maoliik.
Levila.
Neid madusid võib kohata roomamas Angolas, Sambias ja Kongo Demokraatlikus Vabariigis.
Limnophis bangweolicus

Limnophis bangweolicus on "Colubridae" sugukonna maoliik.
Levila.
Neid madusid võib kohata roomamas Angolas, Botswanas, Kongo Demokraatlikus Vabariigis, Sambias ja Namiibias.
Limnophis bicolor

Limnophis bicolor on "Colubridae" sugukonna maoliik.
Levila.
Neid madusid võib kohata roomamas Angolas, Botswanas, Kongo Demokraatlikus Vabariigis, Sambias ja Zimbabwes.
Glypholycus bicolor

Glypholycus bicolor on järgmiste maoliikide taksonoomiline sünonüüm:
Lycodonomorphus bicolor

Lycodonomorphus bicolor on "Lamprophiidae" sugukonna maoliik. 
Levila.
Seda maoliiki võib roomamas kohata Kongo Demokraatlikus Vabariigis, Rwandas, Tansaanias ja Sambias.
Viljandi hotellihoone

Viljandi hotellihoone on Viljandis aadressil Tartu tänav 11 asuv hotellihoone. Hoone on arvele võetud ehitismälestisena.
Hoone valmis 1938. aastal ja kandis siis nime "Esimene Viljandi Esinduslokaal" (lühend EVE). 
Hoones on mitu kunstimälestiseks tunnistatud maali, mis pärinevad 1950. aastatest.
Hotell taasavati 2002 ja seda haldab Grand Hotel Viljandi.
Ajalugu.
Viljandi linn omandas krundi 1935. aastal ja lammutas sellel asunud puithooned. Hotelli projekteeris 1937. aastal Eugen Sacharias. Hotell valmis 1939. aastal, selle igas numbritoas olid telefon ning vannituba koos sooja ja külma veega. Hoone maksumuseks oli 252 500 krooni ja sellele lisandus sisustuse maksumus 27 765 krooni. 
Hoone esimene korrus renditi välja apteegile ja rõivapoele, teisele korrusele tulid restoran ja Eesti Panga ruumid ning kolmas ja neljas korrus anti hotelli käsutusse.
Pärast teist maailmasõda oli hoone Nõukogude võimuorganite käsutuses. 1960. aastal avati esimesel korrusel apteek ja raamatukauplus, teisel riigipank ja restoran ning ülemistel korrustel hotell Viljandi. 1995. aastal müüs Viljandi linn EVE maja Tallinna Pangale, kes lubas hotelli korda teha. Müümisel on kunstiteosed uuele omanikule üle antud, välja arvatud kolm maali, mis on 1995. aasta 13. jaanuaril koostatud aktis ka eraldi ära märgitud. Tallinna Pank müüs kinnistu 1997. aastal edasi aktsiaseltsile Real Reisid.
1990. aastatel oli hotell ajutiselt suletud ja avati renoveerituna 2002. aastal.
Lycophidion multimaculatum

Lycophidion multimaculatum on "Lamprophiidae" sugukonna maoliik.
Levila.
Neid võib roomamas kohata Kongo Demokraatlikus Vabariigis, Angolas, Namiibias, Tansaanias, Kamerunis ja Sambias.
Lycophidion variegatum

Lycophidion variegatum on "Lamprophiidae" sugukonna maoliik.
Levila.
Neid võib roomamas kohata Lõuna-Aafrika Vabariigis, Zimbabwes, Svaasimaal, Botswanas ja Sambias.
Laatre kalmistu

Laatre kalmistu (ka "Laatre I kalmistu") on Valga maakonnas Valga vallas Rampe külas asuv kalmistu. 
Kalmistu on arvele võetud kultuurimälestisena.
Laatre Pühavaimu kirik

Laatre Pühavaimu kirik on õigeusu kirik Sangaste kihelkonnas Tartumaal, tänapäevase haldusjaotuse järgi Valga maakonnas Valga vallas Laatre alevik. 
Kirik ehitati aastatel 1866–1869 ja pühitseti 1869. aastal. Aastal 1983 nõudis kohaliku sovhoosi juhtkond kiriku sulgemist ja järgmisel aastal pandigi kirik kinni. Tänapäeval ei tegutse kiriku juures ükski kogudus.
Kirikus on mitu kunstimälestisena arvelevõetud eset.